થરાદ તાલુકાના જેતડા ગામે ગુજરાત સરકાર દ્વારા લાખોના ખર્ચે પ્રાથમિક આરોગ્ય કેન્દ્ર બનાવવામાં આવેલ છે. અને જ્યાં સારવાર માટે આવતા દર્દીઓને મફત સારવાર અને દવાઓ સરકાર દ્વારા વિના મૂલ્યે આપવામાં આવે છે. આરોગ્ય કેન્દ્રમાં મેડિકલ ઓફિસર, ફાર્મસીસ્ટ, ક્લાર્ક, એફ એચ ડબ્લ્યૂ સિસ્ટર, અને સેવક ફરજ બજાવે છે. આ સ્ટાફની ગંભીર બેદરકારી સામે આવી છે. સ્ટાફે ગુરૂવારે પ્રાથમિક આરોગ્ય કેન્દ્રમાં આવેલો દવાનો જથ્થો જેતડાથી રાહ ગામ તરફ જવાના રસ્તાની સાઇડમાં આવેલ એક અવાવરું કૂવામાં ફેંકી દેવામાં આવ્યો હતો. અને તેના ઉપર માટી નાંખવામાં આવી રહી હતી. આ હકિકતને છુપાવવા અનેક પ્રયત્નો કરાયા હતા. આ અંગે તંત્ર યોગ્ય તપાસ કરવાની માંગ ઉઠી છે.